తెలుగు రాష్ర్టాల్లో 6.25 శాతం పన్ను పెరుగుదలక్రెడాయ్ హైదరాబాద్ ప్రెసిడెంట్ ఎస్ రాం రెడ్డిహైదరాబాద్ (ఆంధ్రజ్యోతి బిజినెస్): వస్తు సేవల పన్ను (జీఎస్టీ) మూలంగా తెలుగు రాష్ర్టాల్లో సొంతిళ్లు కొనే వారిపై భారం భారీగా పెరగనుంది. ఇప్పటిదాకా 1.25 వ్యాట్, 4.5 శాతం సర్వీస్ టాక్స్ అమల్లో ఉండేది. జీఎస్టీ మూలంగా ఇది ఒక్కసారిగా 12 శాతానికి పెరిగిపోయింది. ఫలితంగా ఇళ్లు కొనేవారు అదనంగా 6.25 శాతం పన్ను చెల్లించాల్సి వస్తుందని, ఇది ఎంతో భారమేనని క్రెడాయ్ హైదరాబాద్ ప్రెసిడెంట్ ఎస్ రాంరెడ్డి అన్నారు. దీనికి తోడు స్టాంప్ డ్యూటీని కూడా కొనుగోలుదారులు చెల్లించాల్సి ఉంటుందన్నారు. జీఎస్టీ వల్ల దేశవ్యాప్తంగా ఒకేరకమైన పన్ను అమల్లోకి వచ్చినప్పటికీ రియల్ ఎస్టేట్పై మాత్రం ఈ రెండు పన్నులు ఉండటం వల్ల కొనుగోలుదారులపై భారం తప్పదని ఆయన చెప్పారు. ఇంటి విలువను బట్టి జీఎస్టీ రేటులో స్లాబులు ఉండాలని, దీని వల్ల తక్కువ ధర కలిగిన ఇంటిని కొనుగోలు చేసే వారిపై భారం తగ్గుతుందని ఆయన తెలిపారు. ఇదే విషయాన్ని ప్రభుత్వం దృష్టికి తీసుకువెళతామన్నారు. నిర్మాణ రంగంపై జీఎస్టీని 18 శాతానికి పెంచారని, భూమి విలువను కలిపితే 12 శాతం, తొలగిస్తే 18 శాతం పన్ను చెల్లించాల్సి ఉంటుందన్నారు. ఇక ఇన్పుట్ టాక్స్ క్రెడిట్ ద్వారా వచ్చే ప్రయోజనాన్ని కొనుగోలుదారులకు అందించనున్నట్టు ఆయన చెప్పారు. అయితే పన్నులకు సంబంధించి మరో రెండు మూడు నెలల గడిస్తే గానీ స్పష్టత వచ్చే అవకాశం లేదని అన్నారు. తెలంగాణ ప్రభుత్వం రియల్ ఎస్టేట్ రంగానికి అండగా నిలుస్తోందని, అనుమతులను వేగవంతంగా అందిస్తోందని రాంరెడ్డి తెలిపారు. ప్రభుత్వం తీసుకుంటున్న విధానాల వల్ల రియల్టీ రంగంలో పెట్టుబడులు వృద్ధి చెందేందుకు అవకాశం ఏర్పడుతోందన్నారు. కొత్త కార్యవర్గం ఎన్నిక2017-19 సంవత్సరానికి క్రెడాయ్ హైదరాబాద్ చాప్టర్కు కొత్త కార్యవర్గం ఏకగ్రీవంగా ఎన్నికైంది. అంతేకాకుండా ఎగ్జిక్యూటివ్ కమిటీ సభ్యులను కూడా ఎన్నుకున్నారు. క్రెడాయ్ హైదరాబాద్ అధ్యక్షుడిగా ఎస్ రాంరెడ్డి (ఎస్ఎంఆర్ బిల్డర్స్) ఎన్నికయ్యారు. ఉపాధ్యక్షులుగా జి ఆదిత్య (గౌర వెంచర్స్), జి ఆనంద్ రెడ్డి (ఇన్కార్ ఇన్ఫ్రాస్ట్రక్చర్), ఎంఎస్ ఆనంద రావు (రఘురామ్ ఇన్ఫ్రాస్ట్రక్చర్ ఇండియా), డి మురళీ కృష్ణా రెడ్డి (ఎంపైర్ అవెన్యూస్), జనరల్ సెక్రటరీగా పి రామకృష్ణ రావు, జాయింట్ సెక్రటరీలుగా సిజి మురళి మోహన్, వి రాజశేఖర్ రెడ్డి ఎన్నికయ్యారు.
telugu rashrtallo 6.25 saatam pannu perugudalakreday hyderabad president es raam reddihaidarabad (aandhrajyoti bijines): vastu sevala pannu (gst) moolamgaa telugu rashrtallo sontillu kone vaaripai bharam bhariga peraganundi. ippatidaka 1.25 vyat, 4.5 saatam survies tax amallo undedi. gst moolamgaa idhi okkasariga 12 saataaniki perigipoyindi. phalitamgaa illu konevaaru adanamgaa 6.25 saatam pannu chellinchaalsi vastundani, idhi entho bharamenani creaday hyderabad president es ramreddy annaru. deeniki thodu stamp duteini kuudaa konugoludaarulu chellinchaalsi untundannaaru. gst valla desavyaaptamgaa okerakamaina pannu amalloki vachinappatikii riyal estatepy maatram ee rendu pannulu undatam valla konugoludaarulapai bharam tappadani aayana cheppaaru. inti viluvanu batti gst retulo slaabulu undaalani, deeni valla takkuva dhara kaligina intini konugolu chese vaaripai bharam taggutundani aayana telipaaru. ide vishayaanni prabhutvam drushtiki teesukuvelataamannaaru. nirmaana rangampai gstne 18 saataaniki penchaarani, bhoomi viluvanu kalipithe 12 saatam, tolagiste 18 saatam pannu chellinchaalsi untundannaaru. ika input tax credit dwara vache prayojanaanni konugoludaarulaku andinchanunnattu aayana cheppaaru. ayithe pannulaku sambandhinchi maro rendu moodu nelala gadiste gaanee spashtata vache avakaasam ledani annaru. telamgaana prabhutvam riyal estate rangaaniki andagaa nilustondani, anumatulanu vegavantamgaa andistondani ramreddy telipaaru. prabhutvam teesukuntunna vidhaanaala valla realty rangamlo pettubadulu vruddhi chendenduku avakaasam erpadutondannaru. kotta kaaryavargam ennika2017-19 samvatsaraaniki creaday hyderabad chaptarku kotta kaaryavargam ekagreevangaa ennikaindi. antekakunda egjicutive commity sabhyulanu kuudaa ennukunnaru. creaday hyderabad adhyakshudigaa es ramreddy (smr bilders) ennikayyaaru. upaadhyakshulugaa ji aaditya (gaura venchers), ji anand reddi (inkar infrastracture), ms aananda raavu (raghuram infrastracture india), di muralii krishna reddi (empaire avenuse), janaral secrataryga pi ramakrishna raavu, jaint sekratariilugaa siji murali mohan, vi rajasekhar reddi ennikayyaaru.